**Cât timp...**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât timp în mine versul prinde viață

E semn că încă nu-s înfrânt

Iar pentru mine Moartea-i o paiață

Ce-și sapă singură mormânt.

În cimitirul celor fără cruce

Sunt singurul care mă pierd

În noaptea unde totul se reduce

La veșnicia-n care cred!

Prin mine strigă alte înțelesuri,

Doar poezia mi-e destin.

Ating cu palma cerul printre versuri

Și-n fața stelelor mă-nchin!

25.08.2016